Jakter norsk cupjubel i Sverige og Danmark
Et kommersielt samarbeid med Norsk Tipping Både FC København og Malmö er store favoritter i sine respektive cupfinaler mot AGF og Häcken. Ståle Solbakken, Tom Høgli og FCK har syv poengs luke i toppen av dansk Superliga, og jakter «The Double». AGF ligger nest sist i ligaen, og må på mange måter spille på bortebane i København. Likevel har kanskje FCK fått et ufortjent stort favorittstempel, i alle fall sett fra et odds-perspektiv. 1,50 er oddsen for FCK-seier. 3,50 er oddsen for uavgjort, mens 5,50 er oddsen for at AGF vinner. Man kan si favorittstemplet er fortjent. FCK har ikke tapt mot Aarhus på 13 kamper, men hele ni av disse har endt uavgjort. Dermed synes vi det er langt mer fristende å forsøke seg på et uavgjortspill til 3,50 – enn FCK-seier til 1,50 i odds. Solbakkens menn kommer riktignok inn i cupfinalen – på hjemmebane – med syv kamper uten tap. Fire av disse er vunnet – sist mot regjerende mestere Midtjylland. AGF på sin side har tapt tre av sine fire siste kamper, men seks av lagets siste tolv kamper har endt uavgjort. Derfor prøver vi oss på et lite langskudd til 3,50 i odds. Les også: Norsk hockeyspiller stormet banen under Allsvenskan-kamp 47 kilometer lenger øst – på Swebank Stadion i Malmö – skal Jo Inge Berget, Magnus Wolff Eikrem og Malmö forsøke å sikre seg en plass i Europa League – i den svenske cupfinalen når de møter Häcken for andre gang på fem dager. Da lagene møttes i Malmö i Allsvenskan søndag vant Malmö 3-0, og blir store favoritter foran den svenske cupfinalen – spesielt ettersom de trakk hjemmebanefordel. Men også fordi de er tittelutfordrere i Allsvenskan, mens Häcken neppe blir å finne i toppen denne sesongen. Göteborg-laget har startet sesongen med fem tap og to seirer på de første syv serierundene, og ligger på kvalifiseringsplass. Likevel har de hatt et godt tak på Malmö de siste sesongene. Før søndagens 0-3-tap sto de med åtte strake kamper mot Malmö uten tap – hvorav seks ble vunnet. Tre av de fire siste gangene de har gjestet Malmö har det endt med seier – unntaket altså generalprøven til denne cupfinalen. Men forutsetningene er ikke de samme i serie og cup, og med den lave oddsen – 1,45 – for Malmö-seier – synes vi det er langt mer interessant med Häcken-seier til 5,50 i odds. Her kan du lese våre vurderinger av dagens øvrige oddsobjekter KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Ståle Solbakken, Tom Høgli, Jo Inge Berget og Magnus Wolff Eikrem er alle store favoritter til å bli cupmestere i henholdsvis Danmark og Sverige torsdag. Oddsmessig mener vi de er for store favoritter.